REPUBLIKA HRVATSKA

KOPRIVNIČKO-KRIŽEVAČKA ŽUPANIJA

**OSNOVNA ŠKOLA FERDINANDOVAC**

Dravska 66, 48356 Ferdinandovac

e-mail: [ured@os-ferdinandovac.skole.hr](mailto:ured@os-ferdinandovac.skole.hr)

KLASA: 400-02/24-01/05

URBROJ: 2137-40-24-6

Ferdinandovac, 18.12.2024.

**Obrazloženje Financijskog plana Osnovne škole Ferdinandovac za razdoblje**

**od 2025. do 2027. godine**

A) UVOD

Osnovna škola Ferdinandovac je osnovno obrazovna javna ustanova koja ima sjedište u Ferdinandovcu, Dravska 66. Škola obavlja djelatnost na temelju javnih ovlasti, organizira upise i ispise iz škole, organizira i izvodi redovitu i izbornu nastavu i druge oblike odgojno-obrazovnog rada s učenicima, prati vrednovanje i ocjenjuje učenike te o tome vodi evidenciju, poduzima odgojne mjere, vodi cjelokupnu evidenciju o svim djelatnostima i aktivnostima. U školi se, radi unaprjeđenja odgojno-obrazovnih rezultata, provodi vanjsko vrednovanje i samovrednovanje škole, skrbi se o zdravstvenom, socijalnom i ekološkom statusu svojih polaznika i zaposlenika.

Osnovna škola Ferdinandovac djelatnost osnovnoškolskog odgoja i obrazovanja obavlja u sjedištu škole u Ferdinandovcu i u dvije područne škole u Novom Virju. U matičnoj školi u Ferdinandovcu rad se odvija u zgradi izgrađenoj 1954. godine i renoviranoj 1985. godine te u dograđenom dijelu zgrade i u školskoj sportskoj dvorani koja je izgrađena 1986. godine. Za obavljanje odgojno-obrazovnog rada koristi se šest učionica općeg tipa koje su površine od 46 do 54 m2. Još se koristi informatička učionica od 32 m2 s 20 računala te školska-sportska dvorana površine 280 m2 i školska knjižnica s čitaonicom od 57 m2. Opća opremljenost učioničkih prostora zadovoljava, a didaktička i metodička opremljenost za gotovo sva odgojno-obrazovna područja ne zadovoljava. Osim navedenih prostora, u školi je u funkciji i školska kuhinja s blagovaonom koja je smještena u hodniku prizemlja, do kuhinje. Svi prostori su grijani plinskim centralnim grijanjem. Osim unutarnjih prostora učenicima je na raspolaganju asfaltirano igralište cca 400 m2 i školski vrt cca 1.700 m2.

U matičnoj školi nastava je organizirana u dvije smjene. Nastavu u prvoj smjeni polaze učenici predmetne nastave, a nastava počinje u 7,30 sati. U predmetnoj nastavi je 80 učenika u pet razrednih odjela.

U drugoj smjeni koja počinje u 13,00 sati nastavu polaze učenici razredne nastave. U četiri odjela razredne nastave ukupno ima 40 učenika.

Preko 45 % polaznika škole su učenici putnici što je otežavajući faktor za organizaciju izborne, dodatne i dopunske nastave te izvannastavnih aktivnosti.

U Općini Novo Virje djeluju dvije područne škole, Drenovica i Crnec. U PŠ Drenovica u funkciji su dvije učionice cca 66 m2, hodnik koji se koristi za nastavu TZK u zimskim mjesecima te za uzimanje obroka i zbornica sa čajnom kuhinjom. Prostori se griju plinskim centralnim grijanjem. Nastava u ovoj školi je organizirana u jednoj smjeni. Ove školske godine, 2024./2025. PŠ Drenovica pohađa ukupno 22 učenika u dva kombinirana razredna odjela. Nastava započinje u 8,00, a završava u 12,20 sati. Prema broju djece predškolske dobi, idućih godina moglo bi doći do smanjenja broja polaznika. Uz školu je asfaltirano igralište cca 400 m2 i zelena površina cca 900 m2.

U PŠ Crnec trenutno je u funkciji jedna učionica površine 68 m2 koja se grijecentralnim plinskim grijanjem, koje je u funkciji od početka 2019. godine.U zgradi je još jedna učionica koja se koristi za nastavu TZK u zimskim mjesecima. Uz zgradu je asfaltirano igralište i zelene površine oko 800 m2. Nastava u ovoj školi se odvija u jednoj smjeni, a polazi je 5 učenika u kombinaciji 2. i 3. razreda.

U matičnoj školi i u područnim razrednim odjelima održava se redovita nastava, izborna nastava, dodatna i dopunska te izvannastavne aktivnosti. Nastavni rad se odvija sukladno propisanom Nastavnom planu i programu te Nacionalnom okvirnom kurikulumu.

Svake školske godine škola donosi svoj Školski kurikulum i Godišnji plan i program rada po kojima se odvija cjelokupni rad škole.

Broj učenika, u odnosu na kraj šk.god. 2023/2024., identičan je broju učenika u školskoj godini 2024./2025. i iznosi 147. Predviđanja su, da na razini cijele škole, iduće dvije godine mogao bi se dogoditi manji porast broja učenika od ovogodišnjeg broja.

Trenutno je u školi zaposleno 38 radnika, od čega je 29 članova Učiteljskog vijeća. 12 odgojno-obrazovnih radnika nema puno radno vrijeme, odnosno radi na dvije ili više škola što je značajan problem kod organizacije i izvođenja školskog kurikuluma.

B) OBRAZLOŽENJE PROGRAMA - AKTIVNOSTI I PROJEKTI

U školi se realizira program redovita nastava sukladno propisanom nastavnom planu i programu, izborna nastava njemačkog jezika, informatike i vjeronauka.

Kroz grupe, module, projekte i programe realizira se školski kurikulum. Školski kurikulum obuhvaća izvannastavne aktivnosti, dodatnu i dopunsku nastavu te desetak projekata i programa od kojih ističemo natječaj „EKO-FOTKA“ koji se raspisuje na razini svih osnovnih škola u Republici Hrvatskoj.

Uz to, škola provodi i primjerene oblike odgoja i obrazovanja kroz individualizirani rad i prilagođene programe.

Također, provodi se Škola plivanja i Škola u prirodi.

Financijskim planom sredstva su planirana za provođenje redovnog programa odgoja i obrazovanja.

C) ZAKONSKE I DRUGE PODLOGE NA KOJIMA SE ZASNIVAJU PROGRAMI

Djelatnost osnovnog školstva ostvaruje se u skladu s odredbama Zakona o odgoju i obrazovanju u osnovnoj i srednjoj školi (Narodne novine, broj 87/08, 86/09, 92/10, 105/10, 90/11, 16/12, 86/12, 126/12, 94/13, 152/14, 7/17, 68/18, 98/19, 64/20 i 151/22) i Zakona o ustanovama (Narodne novine, broj 76/93, 29/97, 47/99, 35/08, 127/19 i 151/22).

Odgoj i obrazovanje u školi ostvaruje se na temelju nacionalnog kurikuluma, nastavnih planova i programa i školskog kurikuluma.

Osnovna škola Ferdinandovac radi na temelju Godišnjeg plana i programa rada škole za školsku godinu 2024./2025. te na temelju Školskog kurikuluma za školsku 2024./2025. godinu.

Metodologija za izradu financijskog plana propisana je Zakonom o proračunu (Narodne novine, broj 144/21), Pravilnikom o proračunskim klasifikacijama (Narodne novine, broj 26/10, 120/13 i 1/20) i Pravilnikom o proračunskom računovodstvu i računskom planu (Narodne novine, broj 124/14, 115/15, 87/16, 3/18, 126/19 i 108/20).

Financijski plan je u skladu s Proračunom Koprivničko-križevačke županije za 2025. - 2027. godinu.

D) USKLAĐENI CILJEVI, STRATEGIJE I PROGRAMI S DOKUMENTIMA DUGOROČNOG RAZVOJA

Ciljevi provedbe programa u trogodišnjem razdoblju i pokazatelji uspješnosti kojima će se mjeriti ostvarenje tih ciljeva

Osnovnoj školi Ferdinandovac će i dalje biti prioritet pružanje usluga osnovnoškolskog obrazovanja te odgoj učenika. Kvaliteta nastave će se u naredne tri godine pokušati podići na što višu razinu i to stalnim i kvalitetnim usavršavanjem učitelja te podizanjem materijalnih i drugih uvjeta, a prema mogućnostima osnivača i Škole.

Učenike će se poticati na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge školske projekte, priredbe i manifestacije.

Poticat će se kvalitetna komunikacija na relacijama učitelj-učenik-roditelj, učenik-učenik, učenik-učitelj, zaposlenici međusobno kroz zajedničke aktivnosti i druženja kolektivnim upoznavanjem kulturne i duhovne baštine naše domovine i šire.

Izvannastavne aktivnosti bit će organizirane preko dramske skupine viših razreda, scenske radionice, pjevačkog zbora, tamburaškog orkestra, literarno-novinarske skupine „Lastavica“, kroz sekcije u Učeničkoj zadruzi „ ISKRA“, ŠSD „Sokol“, radionice robotike, radionice domaćinstva, scenske i polivalentnih skupina u PRO Crnec i PRODrenovica.Škola će rad skupina u slobodnim aktivnostima predstaviti tijekom priredbe na Dan škole.

Učitelji tijekom školske godine imaju obavezu stručnog usavršavanja i osposobljavanje kao individualno usavršavanje, kolektivno, u okviru školskih stručnih vijeća te na stručnim vijećima županijske i državne razine, te usavršavanja u sklopu provedbe cjelovite kurikularne reforme.

E) ISHODIŠTE I POKAZATELJI ZA IZRAČUN I OCJENU POTREBNIH SREDSTAVA

|  |  |  |  |  |
| --- | --- | --- | --- | --- |
|  |  |  |  |  |

U sljedećem trogodišnjem razdoblju planira se blagi rast sredstava financijskog plana. Od tekućeg i investicijskog održavanja građevinskih objekata planiramo sredstva za krečenje zidova te brušenje i lakiranje parketa u učionicama. Ostala sredstva koja su u planu odnose se na redovite i zakonske periodične preglede instalacija i opreme. Od opreme u planu je nabava dvije pametne ploče za učionice geografije i engleskog jezika te garderobni ormarići 12 komada za Područnu školu u Drenovici. Nadalje, u planu je nabava dostavnog vozila za prijevoz hrane, lektirni naslovi, stručna literatura i knjige za poticanje čitanja za knjižnicu matične škole. Od dodatnih ulaganja na građevinskim objektima planira se rekonstrukcija sanitarnih čvorova u školskoj sportskoj dvorani.

Projekcije i obrazloženje kretanja ključnih varijabli za izračun sredstava škole:

* Broj zaposlenika: 38
* Broj učenika: 147
* Broj učeničkih odjela: 12
* Broj učionica: 12 – kvadratura: 656 m² - grijanje
* Prosječna potrošnja vode po učeniku: 856,07 eura ukupni trošak vode / 147 učenika = 5,82 eura po učeniku.
* Prosječna potrošnja električne energije po učeniku: 3.379,48 eura ukupni trošak električne energije / 147 učenika = 22,99 eura po učeniku.
* Prosječna potrošnja plina po učeniku: 14.721,08 eura ukupni trošak plina / 147 učenika = 100,14 eura po učeniku.
* Prosječna potrošnja energenata po učeniku: 18.190,31 eura ukupno / 147 učenika = 123,74 eura po učeniku.
* Prijevoz: 65 učenika putnika: 310,17 eura po nastavnom danu.
* Planirani broj djece za upis u prvi razred u 2025. godini 28 polaznika, u 2026. godini 12 polaznika, te u 2027. godini 14 polaznika.

|  |  |  |  |  |
| --- | --- | --- | --- | --- |
| **NAZIV PROSTORA (klasična učionica, kabinet, knjižnica, dvorana)** | **Učionice** | | **Kabineti** | |
| **Broj** | **Veličina**  **u m2** | **Broj** | **Veličina**  **u m2** |
| **RAZREDNA NASTAVA** |  |  |  |  |
| 1. razred | 1 | 54 |  |  |
| 2. razred | 1 | 54 |  |  |
| 3. razred | 1 | 54 |  |  |
| 4. razred | 1 | 54 | 1 | 24 |
| **PREDMETNA NASTAVA** |  |  |  |  |
| Hrvatski jezik | 1 | 54 |  |  |
| Likovna i glazbena kultura | 1 | 54 |  |  |
| Vjeronauk | 1 | 54 |  |  |
| Strani jezik | 1 | 54 |  |  |
| Matematika | 1 | 54 |  |  |
| Priroda, biologija, kemija | 1 | 54 |  |  |
| Fizika i tehnička kultura | 1 | 46 |  |  |
| Povijest i geografija | 1 | 54 |  |  |
| Informatika | 1 | 32 | 1 | 10 |
| **OSTALO** |  |  |  |  |
| Dvorana za TZK | 1 | 288 | 1 | 16 |
| Knjižnica i čitaonica | 1 | 57 |  |  |
| Zbornica | 1 | 46 |  |  |
| Uredi | 4 | 50 |  |  |
| **PODRUČNA ŠKOLA** |  |  |  |  |
| Drenovica | 2 | 66 |  |  |
| Crnec | 1 | 68 |  |  |
| **U K U P N O:** | 18\* | 967\* |  |  |

\* iskazan je stvarni broj prostorija i njihova površina, a u tablicama su učionice općeg tipa

iskazane dva puta

OPĆI DIO

Sadržaj i postupak donošenja financijskog plana proračunskog korisnika propisan je čl. 33-39. Zakona o proračunu (Nar. nov., br. 144/21).

1) Račun prihoda i rashoda

Sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji.

Ukupni prihodi i primici Osnovne škole Ferdinandovac planirani su za 2025. godinu u iznosu 1.117.916,00 eura.

Struktura prihoda planiranih za razdoblje od 01.01.-31.12.2025. godine:

Državni proračun (brojčane oznake 53 i 55-dio): Pomoći proračunskim korisnicima iz proračuna koji im nije nadležan (prihodi za plaće zaposlenika, materijalna prava, naknada za ne zapošljavanje osoba s invaliditetom, mentorstva, udžbenici za učenike, lektira za školsku knjižnicu, prehrana učenika, higijenski ulošci, ostali projekti).

Županija (brojčane oznake 11 i 12): Prihodi iz nadležnog proračuna za financiranje redovne djelatnost proračunskih korisnika (prihodi za naknade troškova zaposlenika – službena putovanja, materijal i energiju, usluge –tekuće i investicijsko održavanje, komunalne usluge, ostali nespomenuti – osiguranje, natjecanja, Eko-fotka, „Pametan obrok za pametnu djecu“, sufinanciranje EU projekta „Prilika za sve“). Prihodi od nadležnog proračuna za financiranje rashoda za nabavu nefinancijske imovine.

Grad/općina (brojčana oznaka 55-dio): Tekuće pomoći proračunskim korisnicima iz proračuna Općine Ferdinandovac i Općine Novo Virje (standard učenika i školske aktivnosti – natjecanja, posjet Vukovaru, nagrade učenicima, tiskanje školskog lista „Cvrčak“, projekt „Sigurno u prometu“ sportom do zdravlja, škola plivanja, tamburaški orkestar, škola hrvanja, postavljanje izložbe).

Ostalo:

Vlastiti prihodi (brojčana oznaka 31): učenička zadruga „Iskra“, najam dvorane i najam stana.

Prihodi za posebne namjene (brojčana oznaka 45): osiguranje učenika, projekt “Bijela roda“, škola plivanja, izvanučionička nastava i ekskurzije učenika, školska kuhinja, međuopćinska natjecanja, naknade šteta koje su počinili učenici.

Pomoći iz proračuna - EU Županija (brojčana oznaka 56): „Prilika za sve“ –pomoćnici u nastavi, projekt „Školska shema voća i mlijeka“.

Donacije PK (brojčana oznaka 63): tekuće donacije – sredstva za dnevnice učitelja na izvanučioničkoj nastavi, posuđe za školsku kuhinju.

Prihodi od prodaje dugotrajne imovine –PK (brojčana oznaka 72): otplata prodanih stanova.

Prihodi od naknade šteta s osnova osiguranja –PK (brojčana oznaka 73): uplata osiguravajućih društava s osnova osiguranja imovine.

2) Račun financiranja

Osnovna škola Ferdinandovac u sljedećem trogodišnjem razdoblju ne planira ostvarivati primitke od financijske imovine i zaduživanja te ne planira izdatke za financijsku imovinu i otplate instrumenata zaduživanja.

3) Obrazloženje prijenosa sredstava iz prethodne godine

Financijski plan za 2025. godinu sastavljamo u listopadu 2024. godine i planiramo uravnoteženo ostvarenje prihoda i rashoda po svim izvorima financiranja. Imamo nekoliko izuzetaka po izvorima financiranja kod kojih smo na kraju prethodne godine ostvarili viškove. To su u prvom redu „Pomoći proračunskim korisnicima iz proračuna koji im nije nadležan“ (brojčana oznaka 55) i to od Općine Ferdinandovac i Državnog proračuna, zatim iz vlastitih izvora (brojčana oznaka 31) i prihoda za posebne namjene (brojčana oznaka 45) gdje planiramo prenijeti višak poslovanja prema ostvarenom višku na kraju protekle godine u ukupnom iznosu od 8.672,00 eura. Ove viškove ćemo trošiti nakon što donesemo Odluku o trošenju viška financijskih sredstava po izvorima financiranja. Odluku će donijeti Školski odbor najkasnije prilikom donošenja Rebalansa financijskog plana.

Struktura rezultata poslovanja

|  |  |
| --- | --- |
| Izvor financiranja | Raspoloživo u sljedećem razdoblju od 1.1.2025. |
| Izvor financiranja 31 - Vlastiti izvori (1. Učenička zadruga iskra i 2. Najam školske sportske dvorane) – višak prihoda poslovanja, račun 92211 | 427,00 |
| Izvor financiranja 45 - Prihodi za posebne namjene (školska kuhinja – uplate zaposlenika) – višak prihoda poslovanja, račun 92211 | 2.315,00 |
| Izvor financiranja 55 - Općina Ferdinandovac (školske aktivnosti, standard učenika) – višak prihoda poslovanja, račun 92211 | 2.473,00 |
| Izvor financiranja Državni proračun (prehrana učenika, ostalo –projekt „Temeljne vještine“) - višak prihoda poslovanja, račun 92211 | 3.457,00 |
| UKUPNO: | 8.672,00 |

Mogući je manjak prihoda poslovanja, takozvani „metodološki manjak“ zbog prihoda koji se priznaju u trenutku plaćanja računa. To su najčešće prihodi iz nadležnog proračuna za financiranje redovne djelatnosti proračunskih korisnika. Naime, dio računa za prosinac zaprima se u siječnju sljedeće godine i plaća se prema valuti u siječnju i veljači i ulazi u prihode sljedeće godine.

POSEBNI DIO - PROJEKTI

Sadrži izvršenje rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

Ciljevi koji su ostvareni i pokazatelji uspješnosti realizacije tih ciljeva:

Projekt „Školska shema“

Republika Hrvatska nastavlja provedbu školske sheme odnosno dodjelu besplatnih obroka voća, povrća, mlijeka i mliječnih proizvoda te edukativne aktivnosti za djecu u osnovnim i srednjim školama s ciljem:

* povećanja unosa svježeg voća i povrća te mlijeka i mliječnih proizvoda te smanjenja unosa hrane s visokim sadržajem masti, šećera i soli u svakodnevnoj prehrani učenika,
* podizanja razine znanja o važnosti zdrave prehrane i nutritivnim vrijednostima svježeg voća i povrća te mlijeka  i mliječnih proizvoda i
* edukacije učenika u cilju smanjenja otpada od hrane.

Projekt „Pametan obrok za pametnu djecu“

Cilj i svrha projekta: Ovim projektom razvija se novi sustav prehrane u osnovnim školama kojima je osnivač Koprivničko-križevačka županija u cilju poboljšanja prehrane učenika i ujednačavanja školskih obroka u svim školama. Projekt se provodi kako bi se potaknulo usvajanje zdravih prehrambenih navika kod osnovnoškolaca, uz osiguranje zdravih, kvalitetnih i nutritivno vrijednih obroka. Projekt provode Koprivničko-križevačka županija i Podravka d.d., a tijekom provedbe projekta naglasak je na kontinuiranoj edukaciji djece, roditelja i zaposlenika škole odnosno na upoznavanju svih zainteresiranih skupina o važnosti kvalitetne i zdrave prehrane, kako bi projekt polučio rezultate. Takozvani „pametni obroci“, koje osmišljava tim Podravkinih nutricionista, osmišljeni su u skladu s Nacionalnim smjernicama za prehranu učenika u osnovnim školama u kojima su zastupljene i grupe namirnica koje su djeci potrebne za normalan psihofizički razvoj, a za koje se utvrdilo da do sada nisu bile zastupljene u zadovoljavajućoj mjeri.

Projekt „Robotico“

Ciljevi projekta: Popularizacija STEM-a u području robotike posebice u granama mehatronike, astronomije, programiranja i 3D modeliranja te razvijanje izvannastavnih programa iz navedenih područja.

Projekt „Eko-fotka“

To je natječaj za učeničku eko-fotografiju koji se raspisuje na razini svih osnovnih škola Republike Hrvatske. Svrha je projekta poticanje i razvijanje ljubavi za prirodne ljepote zavičaja, razvijanje kritičkog mišljenja prema tendencijama koje narušavaju prirodnu ravnotežu, te osvješćivanje potrebe da je pojedinac dužan živjeti u suglasju s prirodom.  
Projekt se počeo provoditi u školskoj 2001./2002. godini i od tada ga svake godine redovito organiziramo.

Projekt „Škola plivanja“

Cilj i svrha projekta: Projektom se sufinancira obuka neplivača za sve učenike trećih razreda kojima je osnivač Koprivničko-križevačka županija.

Koprivničko-križevačka županija jedna je od rijetkih u Republici Hrvatskoj koja financira ovakav projekt, pri čemu se prvenstveno potiču zdrave sportske navike već u ranoj dobi učenika. Ovaj projekt uspješno se provodi dugi niz godina i njime se potiču izvannastavne aktivnosti i razvoj motoričkih vještina kod učenika. Školu plivanja vode licencirani stručnjaci, a projekt je zaokružen i organiziranim prijevozom učenika.

Projekt „Prilika za sve“

Kroz ovaj projekt omogućeno je pružanje stručne podrške učenicima s teškoćama u razvoju za ravnopravno uključivanje u rad i obrazovni sustav. Zaposleno je jedan pomoćnik u nastavi.

F) IZVJEŠĆE O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ ŠKOLSKOJ GODINI

*RAD I POSTIGNUĆA U REDOVITOJ I IZBORNOJ NASTAVI*

Od ukupno 147 učenika škole na kraju nastavne godine, 147 učenika prelazi u viši razred.

U razrednoj nastavi na kraju školske godine 2023./2024. svi su učenici prešli u viši razred. Svi učenici uspješno su završili razred i to sa sljedećim uspjehom:

* odličan uspjeh postiglo je 35 učenika/ica (53,0%)
* vrlo dobar uspjeh postigao je 21 učenik/ica (31,8%)
* dobar uspjeh postiglo je 10 učenika (15,2%)

U predmetnoj nastavi na kraju školske godine 2023./2024. 81 učenik/ica uspješno je završio/la razred.

Uspjeh je sljedeći:

* odličan uspjeh postiglo je 18 učenika (22,2%)
* vrlo dobar uspjeh postiglo je 39 učenika (48,1%)
* dobar uspjeh postiglo je 23 učenika (28,4%)
* dovoljan uspjeh postigao je 1 učenik (1,2%)

Ukupan uspjeh učenika u razrednoj i predmetnoj nastavi na kraju školske godine je sljedeći:

* odličan uspjeh postiglo je 53 učenika ili 36,1%
* vrlo dobar uspjeh postiglo je 60 učenika ili 40,8%
* dobar uspjeh postiglo je 33 učenika ili 22,4%
* dovoljan uspjeh postigao je 1 učenik ili 0,7%

Srednja ocjena škole je 4,12. Svi učenici koji su postigli odličan uspjeh pohvaljeni su pisanom pohvalom.

Tijekom školske godine dodijeljeno je 53 pohvala, a podijeljeno je 15 nagrada. Jedna nagrada za zvijezdu škole, dvije nagrade za najsvestranije učenike, sedam nagrada u sklopu projekta „Pokaži što znaš“, dvije nagrade u sklopu projekta „Športom do zdravlja“ te tri nagrade za odličan uspjeh i uzorno vladanje tijekom svih osam razreda osnovne škole.

Broj nastavnih sati izostanaka učenika ukupno je 7716, a 3 sati izostanka nije opravdano.

Na kraju školske godini bilo je ukupno 17 učenika koji su imali neki oblik rješenja o primjerenom programu školovanja i primjerenim oblicima pomoći. Nositelji izrade prilagodbe programa bili su učitelji i pedagog. Prilagodba sadržaja ima smanjeni intenzitet i ekstenzitet nastavnih sadržaja, a kod individualiziranih postupaka prilagođuju se metode i postupci rada.

Zbog iskazane potrebe, jedan dio učenika s posebnim odgojno-obrazovnim potrebama upućen je na logopedski i psihološki tretman u druge ustanove zbog nedostatka stručnjaka tog profila u školi. Pedagoginja i razrednici redovito su pisali mišljenja o učenicima koji su upućivani na preglede te su ta mišljenja dostavljana stručnjacima kod kojih su učenici obavljali preglede.

Proces odgoja i obrazovanja u izbornoj nastavi također se odvijao prema planiranom kalendaru rada do 21. lipnja 2024. godine. Radilo je ukupno 26 skupina izborne nastave od toga 12 Vjeronauka, 9 iz Informatike i 5 skupina Njemačkog jezika.

Nastavu Vjeronauka pohađalo je 146 učenika škole. Informatiku kao izborni predmet su pohađali učenici 7. i 8. razreda, njih 32, te učenici od 1.- 4. razreda, njih 64. Njemački jezik pohađalo je 34 učenika i učenica od 4. do 8. razreda.

*RAD I POSTIGNUĆA U DODATNOM RADU*

U dodatnoj nastavi Hrvatskog jezika i Matematike u razrednoj nastavi realizirani su svi isplanirani sadržaji kao i satnica. Dodatna nastava se također održavala i u predmetnoj nastavi Engleskog jezika, Hrvatskog jezika, Biologije, Matematike i Kemije. Nastavni sadržaji, program rada i praćenje postignuća učenika vođeni su u e-Dnevniku.

*RAD I POSTIGNUĆA U DOPUNSKOJ NASTAVI*

Rad u dopunskoj nastavi prilagođen je potrebama učenika i njihovim teškoćama u savladavanju pojedinih dijelova nastavnih sadržaja, a jedan broj učenika bio je uključen u dopunsku nastavu cijele godine. U razrednoj nastavi provodila se je dopunska nastava iz predmeta Hrvatski jezik i Matematika, dok se je u predmetnoj nastavi provodila dopunska nastava iz predmeta Hrvatski jezik, Engleski jezik i Matematika i Fizika. Nastavni sadržaji, programi rada kao i praćenje postignuća učenika izvršeno je na propisanoj pedagoškoj dokumentaciji u e-Dnevniku, tj. u imeniku i u dnevniku rada.

*POSTIGNUĆA NA SMOTRAMA I NATJECANJIMA*

Učenici su tijekom školske godine sudjelovali na brojnim natjecanjima. Učenik Matko Cik sudjelovao je na županijskoj razini natjecanja iz njemačkog jezika. Osvojio je 13. mjesto. Učenici Lucija Lauš i Noa Jalžabetić sudjelovali su na županijskoj razini natjecanja mladih tehničara te su osvojili 5. mjesto, a učenica Vedrana Vranić na istom natjecanju osvojila je 3. mjesto. Učenici Vedrana Vranić i Matko Cik sudjelovali su i na županijskoj smotri – Lidrano. Učenice Lea Pavlović i Lucija Lauš sudjelovale su na županijskoj razini natjecanja iz tehničke kulture te su obje osvojile 5. mjesto. Učenica Edita Gaščić osvojila je 3. mjesto na županijskom natjecanju vizualnih umjetnosti. Učenici Ana Širec i Lovro Radojica bili su među 10% najboljih učenika na međunarodnom natjecanju Dabar. Viktor Turbelija osvojio je 2. mjesto za svoj literarni rad na festivalu Ivana Kukuljevića Sakcinskog. Učenici četvrtog razreda – Zora Singer, Vedrana Tomašek, Lara Zeljar i Gabrijel Međurečan bili su 4. na županijskoj razini natjecanja Croatian Makers League. Učenici Iva Kovačev, Lea Pavlović, David Šemovčan, Lucija Lauš i Beatris Čokić bili su 4. na Natjecanju mladih Hrvatskog Crvenog križa, a učenici drugog razreda Toma Horvat i Elizabeta Turbelija osvojili su 3. mjesto na natječaju Joža Horvat- književnik i moreplovac.

*PODACI O IZVANNASTAVNIM I IZVANŠKOLSKIM AKTIVNOSTIMA*

Ove školske godine u školi djelovalo je 19 skupina izvannastavnih aktivnosti. Većina učenika škole bila je uključena u rad jedne aktivnosti, a neki i u više njih. Program rada pojedine grupe te praćenje postignuća učenika zabilježeno je u pregledu rada izvannastavnih aktivnosti.

Klubovi i udruge u čiji su rad bili uključeni učenici naše škole u protekloj školskoj godini:

* ŠŠK „Konaki“ Novo Virje
* Ministrantska služba Župe sv. Josipa, Novo Virje.
* DVD Crnec
* DVD Drenovica
* DVD Ferdinandovac
* ŠRK „Drava“ Novo Virje
* Bratovština sv. Ferdinanda, Ferdinandovac
* HKUD "Frankopan" Ferdinandovac
* Ministranti Župe Sv. Ferdinanda, Ferdinandovac
* NK Ferdinandovac
* NK „Graničar“
* NK Slaven Belupo
* RK Đurđevac
* RK Podravka
* Umj. lik. organizacija – Likovni klub „Paleta“ Đurđevac
* ŠRK „Štuka“ Ferdinandovac
* VZO Novo Virje
* Plesni klub "Ritam" Đurđevac
* Teniski klub Đurđevac
* Hrvački klub „Podravka“
* Kuglački savez Koprivničko-Križevačke županije

Od planiranih projekata i programa na razini cijele škole realizirani su ili su djelomično realizirani:

* Čitateljski klub „Fantazija“ za učenike predmetne nastave
* Projekt „Poboljšajmo čitanje“ u razrednoj nastavi
* Knjižnično-informacijski odgoj i obrazovanje
* Susret – pedagoški list za roditelje
* Program poticanja i nagrađivanja učenika „Zvijezda škole“
* Projekt „Pokaži što znaš“ za sve učenike
* Športom do zdravlja
* Maškare
* Dan zahvalnosti za plodove zemlje
* Projektna nastava Nacionalni parkovi i Parkovi prirode
* Projektna nastava – Ja sam čovjek – moje tijelo
* Projektna nastava – Upoznavanje zaštićenog područja razredni herbarij
* Eko projekt RN – Domaće životinje
* Dani hrvatskoga jezika
* Projekt ovisnosti
* Projekt „Promicanje vrijednosti Domovinskog rata u školama Koprivničko- Križevačke županije“
* Projekt „Pomozimo bližnjemu u nevolji“
* Plastičnim čepovima do skupih lijekova
* Europski tjedan programiranja
* Dan sigurnijeg interneta
* Projekt Robotico
* Europski dan jezika
* Projekt Special Days
* Projektna aktivnost Willkommen

Od planiranih projekata koji se provode na razini više škola, u našoj školi realizirani su ili su djelomično realizirani:

* Natječaj za učeničku ekološku fotografiju EKO-FOTKA 2024.
* Otvoreni kišobran
* Daj 6!
* Izvanučionička nastava Susreti područnih škola Novoga Virja
* Prometno-edukativna aktivnost Sigurno u prometu
* Projekt Sretno dijete – vršnjačko poučavanje
* Projekt „Želim biti majstor“ – profesionalne orijentacija učenika 8. razreda
* Kajkavski etnografski kviz – Mladi
* Natjecanje Dabar
* Croatia Makers League

*PODACI O REALIZACIJI IZVANUČIONIČKE I TERENSKE*

*NASTAVE*

Od planirane izvanučioničke i terenske nastave ostvareno je slijedeće:

|  |  |
| --- | --- |
| MJESTO POSJETA | RAZRED |
| Terenska nastava u okolicu škole kroz različita godišnja doba, park, središnji trg, seosko imanje u blizini škole | 1. |
| Izvanučionička nastava  Moje mjesto kroz godišnja doba | 2.-3. MŠ, PŠ CRNEC |
| Izvanučionička nastava Ustanove i zanimanja ljudi | 2. MŠ, PŠ |
| Izvanučionička nastava  Odlazak i povratak učenika pješice u obližnji voćnjak, vrt, park, polje, obližnje vode ili šumu u pratnji učitelja | 1.-4. MŠ |
| Izvanučionička nastava Knjižnica / Dječji časopisi | 1.-4. PŠ |
| Izvanučionička nastava Promet, autobusni i željeznički kolodvor Đuđevac |  |
| Izvanučionička nastava Karnevalska povorka | 1. MŠ |
| Izvanučionička nastava Posjet stomatološkoj/liječničkoj ordinaciji | 1. i 2. MŠ |
| Izvanučionička nastava Vode u zavičaju | 4. MŠ |
| Izvanučionička nastava Škola plivanja na bazenima Cerine u Koprivnici | 3.-4. |
| Škola u prirodi Nizinski kraj - Đurđevačka Podravina | 1.-4. MŠ PŠ DRENOVICA |
| Škola u prirodi Primorski/Gorski kraj | 3. i 4. |
| Izvanučionička nastava Zagreb i okolica | 1.-4. PŠ |
| Izvanučionička nastava Zagreb –(Andautonija) Ščitarjevo | 5. |
| Izvanučionička nastava Čakovec, Varaždin | 6.a i 6.b |
| Izvanučionička nastava Zagreb | 7. |
| Dvodnevna izvanučionička nastava u Vukovaru | 8. |
| Projekt „Učenici uče učenike“ - između OŠ Ferdinandovac i OŠ „Ivan Lacković Croata“ Kalinovac Izvanučionička nastava Đurđevački peski, Drava | 6. |

G) OSTALA OBRAZLOŽENJA I DOKUMENTACIJA

            Škola u svom financijskom planu ne planira one rashode koji se podmiruju direktno s računa županijskog proračuna (usluga prijevoza učenika).

Školske ustanove ne donose strateške, već godišnje operativne planove (GPP, školski kurikulum) prema planu i programu koje je donijelo MZOŠ.

Nadalje, planovi poput Godišnjeg plana i programa škole odnose se na nastavnu, a ne na fiskalnu godinu. To je uzrok mnogim odstupanjima u izvršenju planova, kao što je pomak određenih aktivnosti unutar školske godine iz jednog polugodišta u drugo.

Županija za Školu provodi postupke nabave, a Škola sklapa ugovore i planira u svojim financijskim planovima higijenski materijal, materijal i sredstva za čišćenje, opskrbu prirodnim plinom, opskrbu električnom energijom, usluge fiksne i mobilne telefonije, najam pisača, uredski materijal i papir te poštanske usluge i osiguranje imovine.

Donesene su procjene Financijskog plana prihoda te rashoda za 2025. godinu, zatim projekcije za 2026. i 2027. godinu. Procjene financijskih planova i projekcije izrađeni su na odgovarajućim obrascima i iskazani analitički po računima.

Ravnatelj: Predsjednica školskog odbora:

Miroslav Fuček, prof. Vlasta Golub, nast.